CELEX: 62016TN0712
Language: el
Date: 2016-10-05 00:00:00
Title: Υπόθεση T-712/16: Προσφυγή της 5ης Οκτωβρίου 2016 — Deutsche Lufthansa κατά Επιτροπής

12.12.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 462/28
            
         Προσφυγή της 5ης Οκτωβρίου 2016 — Deutsche Lufthansa κατά Επιτροπής
   (Υπόθεση T-712/16)
   (2016/C 462/36)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Deutsche Lufthansa AG (Κολωνία, Γερμανία) (εκπρόσωπος: S. Völcker, δικηγόρος)
   
      Καθής: Ευρωπαϊκή Επιτροπή
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει, εν όλω ή εν μέρει, την απόφαση C(2016) 4964 τελικό της Επιτροπής, της 25ης Ιουλίου 2016, στην υπόθεση M.3770 — Lufthansa/Swiss — Απόφαση της Επιτροπής επί αιτήσεως της Lufthansa για μερική απαλλαγή από τις δεσμεύσεις που αφορούν τις αεροπορικές συνδέσεις Ζυρίχης-Στοκχόλμης και Ζυρίχης-Βαρσοβίας·
            
         
               —
            
            
               να καταδικάσει την Επιτροπή στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής της, η προσφεύγουσα προβάλλει τρεις λόγους ακυρώσεως.
   
               1.
            
            
               Με τον πρώτο λόγο προβάλλεται ότι η απόφαση πρέπει να ακυρωθεί, επειδή ενέχει πρόδηλη πλάνη εκτιμήσεως και, ως εκ τούτου, αντιβαίνει στις αρχές της αναλογικότητας και της προστασίας της δικαιολογημένης εμπιστοσύνης, λόγω της αρνήσεως της Επιτροπής να αναθεωρήσει, και/ή να επιτρέψει την απαλλαγή από, ορισμένες δεσμεύσεις τις οποίες επέβαλε με την από 4 Ιουλίου 2005 απόφασή της, στην υπόθεση COMP/M.3770 — Lufthansa/Swiss.
            
         
               2.
            
            
               Με τον δεύτερο λόγο προβάλλεται ότι η απόφαση πρέπει να ακυρωθεί, επειδή η Επιτροπή παραβίασε την αρχή της χρηστής διοικήσεως, καθόσον δεν αξιολόγησε επιμελώς και αμερολήπτως όλα τα στοιχεία της υποθέσεως.
            
         
               3.
            
            
               Με τον τρίτο λόγο προβάλλεται ότι η απόφαση πρέπει να ακυρωθεί, επειδή η Επιτροπή ενήργησε κατά κατάχρηση εξουσίας καταστρατηγώντας την προβλεπόμενη από τον κανονισμό 1/2003 διοικητική διαδικασία.